open-index/open-wikipedia-markdown huggingface dataset:
यास्क

**यास्क** (c. 4थी सदी ईपू आ पाणिनि से पहिले रहलें) एगो प्राचीन भारतीय बिद्वान रहलें। परंपरागत रूप से इनका के निरुक्त के रचयिता मानल जाला आ इहे इनके परसिद्धि के कारन हवे।

## नोट

## संदर्भ

## स्रोत ग्रंथ

* 
* 

* 

* 

* 
*Sharma, T.R.S. Chief editor. Ancient Indian Literature, An Anthology. Volume 1, Sahitya Akademi, New Delhi, 2000. .
* 

* 

* 

### वेब संदर्भ

श्रेणी:संस्कृत व्याकरण
श्रेणी:प्राचीन भारतीय लोग
व्याकरण (वेदांग)

**व्याकरण** प्राचीन भारतीय बिद्या सभ में से एक हवे जे वेद सभ के अध्ययन के खातिर छह गो वेदांग सभ में एक हवे। एकरा के वेदांग के मुख मानल गइल हवे जे एकरे महत्व के बुझे खाती काफी बा। एही से बाद में संस्कृत भाषा सभ आ कई आधुनिक भारतीय भाषा सभ के व्याकरण के बिकास भइल हवे। व्याकरण के प्रसिद्ध बिद्वान पाणिनि रहलें जिनके रचना एह बिधा के सभसे पुरान ग्रंथ हवे जे उपलब्ध बा; हालाँकि, उहो अपना से पहिले के वैयाकरण लोग के जिकिर अपना रचना में कइले बाने।

श्रेणी:वेद
शब्दइतिहास

**शब्दइतिहास** भा **व्युत्पत्तिशास्त्र** () अइसन बिद्या हवे जे शब्दन के इतिहास के अध्ययन करे ले। कौनों शब्द बिसेस के *शब्दइतिहास* के मतलब भइल ओह शब्द के उत्पत्ती, उच्चारण बदलाव, बिकास, अर्थबदलाव वगैरह के ब्याख्या। भारतीय परंपरा में हजारन साल पहिले पैदा भी अध्ययन के शाका निरुक्त में एकर अध्ययन शुरू भइल रहे आ इहे भारतीय भाषा बिज्ञान के मूल हवे।

अंग्रेजी में एकरा के एटिमॉलजी कहल जाला आ एह बिद्या के अलावा कौनों शब्द के इतिहास के बिबेचनो के एटिमॉलजी कहल जाला। जगह के नाँव सभ के इतिहास (उत्पत्ती आ विकास) के अध्ययन करे वाली बिद्या के अंग्रेजी में टोपॉनमी कहल जाला।

जवना भाषा सभ के लिखाई के लमहर इतिहास रहल बा, बिद्वान लोग पुराना लिखे के तरीका आ हिज्जे इतिहास के अध्ययन करे ला। एह में ओह भाषा के बारे में मौजूद पाठ के भी अध्ययन कइल जाला। एह लिखित चीज सभ के अध्ययन से ई पता लगावे ला कि पहिले एह शब्द के का इस्तेमाल होखत रहे, कइसे एकरे अरथ आ रूप में बदलाव भइल, कब ई एह भाषा में आइल। दुसरे भाषा से आइल शब्द सभ के अध्ययन में तुलनात्मक बिधि के इस्तेमाल भी कइल जाला। तुलनात्मक बिधि भाषा बिज्ञान के अइसन टेकनीक हवे जेह में एकही रूट से आइल शब्द सभ जे अलग अलग भाषा में पावल जालें उनहन के बिकास के अध्ययन एक साथे तुलना कइ के कइल जाला। उदाहरण खाती जादेतर यूरोपीय भाषा सभ के बहुत सारा शब्दन के मूल इंडो-यूरोपियन भाषा सभ के भाषाई परिवार में काफी पाछे तक खोजल जा सके ला। आज्काल्ह के भारतीय आर्य भाषा सभ में भी संस्कृत के धातु वगैरह तक शब्द के मूल खोजल जा सके ला आ एकरो पाछे ले जा के संस्कृत फ़ारसी वगैरह के तुलना क के प्रोटो-इंडो आर्य भाषा तक ले के शब्दन के अनुमान लगावल जा सके ला।

श्रेणी:भाषा बिज्ञान
अंग्रेजी ग्रामर के इतिहास

**अंग्रेजी ग्रामर के इतिहास** के सुरुआत सोरहवीं सदी से सुरू होला जब विलियम बुलोकर (*William Bullokar*) के *पैंफलेट ऑफ़ ग्रामर* (*Pamphlet for Grammar*) छपल। अंग्रेजी के सुरुआती ग्रामर लैटिन भाषा के ग्रामर के आधार बना के बनावल गइल रहे। फोनोलॉजी मने कि ध्वनीशास्त्र वगैरह के चीज एह में उनईसवीं सदी में जुड़ल।

श्रेणी:अंग्रेजी ग्रामर
ग्रामर
बरखाबन

**बरखाबन**, **बरसाती बन**, चाहे **बरसाती जंगल** अइसन बन हवें जहाँ भारी बरखा होखे ले आ बरखा के मात्रा एह जंगल सभ के बिसेसता के सभसे प्रमुख निर्धारक तत्व हवे। उष्णकटिबंधी इलाका में पावल जाए वाला बरखाबन सभ में 250 से 400 सेंटीमीटर के सालाना बरखा एह बन सभ के लच्छन हवे। एकरे अलावा उपोष्ण कटिबंधी इलाका में भी भारी बरखा वाला इलाका में अइसन बन पावल जालें जिनहन के बरखाबन के श्रेणी में रखल जाला।

श्रेणी:बन
पुर्तगाली भाषा

**पुर्तगाली भाषा** () एगो पच्छिमी रोमांस भाषा हवे जेकर उत्पत्ती आइबेरिया प्रायदीप के इलाका में भइल। ई भाषा पुर्तगाल देस के एकलौती ऑफिशियल भाषा हवे। एकरे अलावा ई ब्राजील, केप वर्दे, गिनी-बिसाऊ, मोजांबिक, अंगोला आ साओ टोमे आ प्रिंसेप के एकलौती ऑफिशियल भाषा हवे। एह भाषा के पूर्ब तिमोर, इक्विटोरियल गयाना आ चीन के मकाऊ में ऑफिशियल सह-भाषा के दर्जा बाटे।

## संदर्भ

श्रेणी:पुर्तगाल
श्रेणी:यूरोप के भाषा
दशरूपकम्

***दशरूपकम्*** संस्कृत भाषा में लिखल नाट्यशास्त्र के ग्रंथ हवे। एकर रचनाकार धनञ्जय हवें आ ई लगभग दसवीं सदी के रचना हवे। एह ग्रंथ में नाट्य के प्रकार आ लक्षण बतावल गइल बा। एह रचना के आधार भरतमुनि के *नाट्यशास्त्र* हवे। दशरूपक में कुल चार गो अध्याय बाड़ें जिनहन के आलोक नाँव दिहल गइल हवे। एह ग्रंथ में मुख्यतः अनुष्टुप छंद में लक्षण प्रकार वगैरह बतावल गइल बाड़ें आ एह पर धनिक द्वारा टीका लिखल गइल बा जेकरा के अवलोक नाँव से जानल जाला।

## धनंजय
धनंजय 10वीं सदी के बिद्वान रहलें। इनके पिता के नाँव विष्णु रहल। ई तत्कालीन राजा मुंजराज (974-995 ई.) के दरबार में सभासद रहलें।

एही ग्रंथ पर *अवलोक* के नाँव से वृत्ति लिखे वाला रचनाकार धनिक खुद एही धनंजय के छोट भाई रहलें।

## ग्रंथ
भरत मुनि के *नाट्यशास्त्र* में बीसवाँ अध्याय के बिसय दशरूपक-विकल्पन हवे। एही जा से धनंजय अपना किताब खातिर नाँव लिहले बाड़ें आ एह किताब के नाँव दशरूपक रखले बाड़ें। 

## संदर्भ

## बाहरी कड़ी
* दशरूपकम् (संस्कृत विकिस्रोत पर)

श्रेणी:संस्कृत ग्रंथ
शूरसेन

**शूरसेन** पुराना समय में उत्तरी भारत में एगो महाजनपद रहल जेकर राजधानी मथुरा रहे। एकर नाँव साइत मथुरे के यादव राजा शूरसेन के नाँव पर धराइल रहल।

श्रेणी:प्राचीन भारत
रामलीला

[240px|thumb|alt=रामनगर के रामलीला के मंच पर के सीन|[बनारस के बिस्वपरसिद्ध रामनगर रामलीला के एगो फोटो, 2018 में लिहल गइल]]
**रामलीला**, मने की "राम" जी के "लीला", परंपरागत रूप से हिंदू धर्म के देवता श्रीराम के जिनगी के कथा के नाटक के रूप में खेलल जाए वाला रूप हवे। ई गाँव-देहात के छोट-छोट मंच सभ से ले के शहरन में बड़हन प्रोफेशनल मंच सभ तक खेलल जाला। आमतौर पर एह कथा के आधार महर्षि वाल्मीकि के रचित संस्कृत महाकाव्य *[[रामायण]]* में बर्णित कथा हवे जेकर बिबिध रूप में बाद के रामकथा सभ के रूप में निरूपण भइल। तुलसीदास के *[[रामचरितमानस]]* आ पंडित राधेश्याम के रामायण के इस्तेमाल एह कथा के नाटक के रूप में खेले में कइल जाला। बनारस के रामनगर के रामलीला पूरा बिस्व परसिद्ध हवे। बनारस में लगभग पूरा शहरवे रामलीला के मंच के रूप में इस्तेमाल होला आ बनारस के बहुत सारा मोहल्ला सभ के नाँव एही रामलीला के ओह प्रसंग के नाँव पर रखा गइल हवें जे ओह जगह पर खेलल जाला।

ओइसे त रामलीला के आयोजन कबो कइल जा सके ला, परंपरागत समय कुआर-कातिक के महीना होला जेह में कुआर के नवरातर पड़े ला। एह रामलीला सभ के सभसे बड़ आयोजन दशहरा के दिने रावण के पुतला जरावे से होला, एकरे बाद दिपावली के राम के अजोध्या लवटे आ कातिक के पुर्नवासी के राम के राज्याभिषेक से एकर औपचारिक समापन होला।

साल 2008 में रामलीला के बैस्विक संस्था यूनेस्को द्वारा बिस्व धरोहर सभ में सामिल कइल गइल।

## इहो देखल जाय
* नवरातर
* दशहरा

## संदर्भ

## बाहरी कड़ी

* रामनगर के रामलीला संबंधी बिबरन 

श्रेणी:राम
श्रेणी:हिंदू धर्म
श्रेणी:हिंदू रीति रिवाज
जतरा भगत

**जतरा भगत** (जनम 1888; निधन 1916) ब्रिटिश भारत में एगो आदिवासी नेता, स्वतंत्रता सेनानी आ सुधारक रहलें। ई ताना भगत आंदोलन के नेता रहलें। इनकर संबंद झारखंड के ओराँव जनजाति से रहल।

जात्रा भगत के जनम 1888 के सितंबर में चिंगारी नवटोली नाँव के जगह पर भइल रहे जे वर्तमान झारखंड के गुमला जिला में पड़े वाला जगह बाटे। इनके बाबूजी के नाँव कोदल ओराँव रहे आ महतारी लिबरी रहली।

श्रेणी:झारखंड के लोग
श्रेणी:1888 में जनम
श्रेणी:1916 में निधन
अतिजनसंख्या

**अतिजनसंख्या** (, *ओवरपापुलेशन*) के इस्थिती तब पैदा होखे ला जब कौनो जीवधारी के प्रजाति अपना आवासीय दसा सभ के धारण क्षमता (कैरीइंग कैपसिटी) से बेसी आबादी वाली हो जाले। एह इस्थिती में ओह प्रजाति के जीव सभ पर मौजूद संसाधन सभ के सीमा के कारण रोक पैदा हो जाला। अतिजनसंख्या के इस्थिती के पैदा होखे के कई कारन हो सके लें, जइसे की जनम के दर में अचानक बढ़ती, मौत के दर में कमी, बाहर से आबादी के प्रवास हो के आइल वगैरह।

मनुष्यो के आबादी में ई परभाव देखे के मिले ला आ एकरा के मानव अतिजनसंख्या के रूप में परिभाषित कइल जाला।

श्रेणी:जनसंख्या
ग्रेनाइट

240px|thumb| गुलाबी ग्रेनाइट |alt=गुलाबी चट्टान ग्रेनाइट
**ग्रेनाइट** एक किसिम के चट्टान हवे जे गरम मैग्मा के ठंढा हो के जमे से बने ले जेह में क्वार्ट्ज आ फेल्स्पार खनिज सभ के प्रधानता होखे ले आ एकर संरचना दानेदार होखे ले। बैज्ञानिक रूप से ई *[[फेल्सिक]]* आग्नेय चट्टान हवे जे दानेदार होले आ *फैनराइटिक* श्रेणी में रखल जाले मने कि जेकर दानेदार रचना बिना कवनो यंत्र के सीधे आँख से देखल जा सके। आमतौर पर ग्रेनाइट सुफेद, गुलाबी, मटियाहूँ या भूअर रंग के हो सके ला।

चट्टानबिज्ञान में ग्रेनाइट के परिभाषित कइल जाला कि एह में 20% से 60% ले क्वार्ट्ज होखे आ लगभग 35% फेल्सपार होखे। ई अइसन चट्टान हवे जे मैग्मा के ऊपर उठले के दौरान जमीन के भीतरे ठंढा के जम जाए से होला, मने कि ई इंट्रूसिव चट्टान हवे। ठीक एही केमिकल कंपोजीशन वाली बाकी ऍक्सट्रूसिव चट्टान रायोलाइट होला।

आम दाब पर सूखल ग्रेनाइट के पघिलाव बिंदु  होला; जवन कि पानी के मौजूदगी में बहुत कम हो जाला, ई 650&nbsp;°C तक ले नीचे गिर जाला कुछे किलोबार (kBar) दाब पर।

ग्रेनाइट के चट्टान वाला इलाका में पानी के जमीन के भीतर रिसाव के जहाँ तक बात होखे, एह चट्टान के प्राथमिक रिसावक्षमता (पर्मिएबिलिटी) बहुत कम होला; हालाँकि, अगर एह में चटकन आ दरार मौजूद होखें तब एकर सेकेंडरी रिसावक्षमता काफी होखे ला।

## संदर्भ

श्रेणी:चट्टान
श्रेणी:अगिनचट्टान
अगिनचट्टान

**अगिनचट्टान** (हिंदी: आग्नेय शैल; अंग्रेजी: Igneous rock, *इग्नियस रॉक*) अइसन चट्टान होखे लीं जे पृथिवी के पदार्थ सभ के तपत-पघिलल रूप मैग्मा भा लावा के ठंढा के ठोस रूप में जम जाए से बने लीं। ई चट्टान सभ के तीन गो प्रकार सभ में से एक हवे जबकि बाकी दू परकार सेडीमेंटरी आ मेटामॉर्फिक चट्टान होला।

मैग्मा के उत्पत्ती पृथिवी (भा कौनों अन्य ग्रह-उपग्रह) के मैंटल/क्रस्ट में स्थानीय रूप से चट्टानी पदार्थ सभ के पघिल जाए से होला। ई पघिलाव मुख्य रूप से तीन कारन से हो सके ला: ताप में बढ़ती, दबाव में कमी या फिर पदार्थ के कंपोजीशन में बदलाव से। मैग्मा जब ऊपर उठे ला आ जमीन के भीतरे जम जाला तब अइसन चट्टान सभ के इंट्रूसिव आग्नेय चट्टान आ जब मैग्मा जमीन फोर के बहरें आ के लावा के रूप में बहे आ जम जाय तब ओकरा से बनल चट्टान के ऍक्स्ट्रूसिव आग्नेय चट्टान के रूप में बर्गीकरण कइल जाला।

ई इग्नियस चट्टान सभ दानेदार, रवादार भी हो सके लीं जिनहन के रवादार चट्टान कहल जाला आ बिना दाना भा रवा के हो सके ली जे प्राकृतिक शीशानुमा (ग्लासी) चट्टान होखे लीं। इनहना के रासायनिक कंपोजीशन भी अलग-अलग हो सके ला जेकरे आधार पर इनहन के बर्गीकरण कइल जाला। कुछ प्रमुख इग्नियस चट्टान सभ के उदाहरण के रूप में ग्रेनाइट, बेसाल्ट, गैब्रो, डायोराइट, परिडोटाइट, एम्फीबोलाइट वगैरह के नाँव गिनावल जा सके ला।

भूगोलीय रूप से इनहन के बितरण बिबिध प्रकार के दशा सभ में मिले ला पुरान शील्ड, प्लूटान, ज्वालामुखी वाला इलाका वगैरह में चट्टान पावल जालीं; समुंदरी क्रस्ट के लगभग जादेतर हिस्सा एही अगिनचट्टान सभ से बनल हवे। इनहन से बने वाली भूबिग्यानी आ भूआकृतिक संरचना सभ में बैथोलिथ, लैकोलिथ, सिल, डाइक वगैरह प्रमुख बाड़ें। ई चट्टान सभ प्राकृतिक रूप से बहुत सारा खनिज पदार्थन के भंडार होखे के कारण भी बहुत महत्व वाली होखे लीं।

ठोस आ कड़ेर होखे के कारण आ अपना पूरा हिस्सा सभ में एकसमान होखे के कारण ई चट्टान सभ बहुत प्राचीन काल से भवन आ बिल्डिंग बनावे आ अउरी अइसन काम सभ में इस्तेमाल होखत आ रहल बा। आधुनिक जमाना में ग्रेनाइट jनियर चट्टान सभ के काट के आ पालिश क के बिबिध प्रकार के टाइल सभ के निर्माण कइल जाला।

श्रेणी:चट्टान
मैग्मा

[240px|thumb|alt=गरम बहत लावा के अगिला हिस्सा जे गरमी के कारण लाल देखलाई दे रहल बा|बहत आ जमत [लावा। लावा मैग्मा के बाहर निकल के बहे वाला रूप हवे।]]
**मैग्मा** चट्टानी पदार्थ सभ के पघिलल रूप हवे। मैग्मा के ठंढा हो के जमे से आग्नेय चट्टान सभ के निर्माण होला। मैग्मा धरती के भीतर गहिराई पर पावल जाला आ कुछ अन्य ग्रह आ उपग्रह सभ पर भी मैग्माई घटना के उपस्थिति के पता चलल बाटे। मैग्मा में पघिलल चट्टान के अलावा लटकल रवा आ गैस के बुलबुलो पावल जा सके लें। मैग्मा के उत्पत्ती मैंटल भा क्रस्ट के बिबिध जगह पर टेक्टानिक दशा के चलते होला जहाँ ई मैग्मा चेंबर में एकट्ठा होला। अइसन टेक्टानिक दशा आमतौर पर धँसाव (सब्डक्शन) जोन, महादीपी रिफ्ट जोन, बीच-समुंद्री रिज आ हॉट-स्पॉट सभ के लगे मिले ला। ई गरम मैग्मा ऊपर के ओर क्रस्ट भीतर उठे ला आ उहाँ मैग्मा चेंबर के भीतर एकट्ठा होखे ला अइसन बिचारल गइल बा। एह चेंबर सभ में निवास के दौरान मैग्मा में कई किसिम के बदलाव भी होला जइसे कि एह में रवा भा दाना पड़े के घटना होखे ला, अगल-बगल के क्रस्ट के पघिलल पदार्थ के मिल जाए से एकरे पदार्थ के कंपोजीशन में बदलाव होला, मिक्सिंग होला आ एह में से गैस के रिलीज हो के बाहरे निकल जाए के प्रक्रिया होला। ऊपर आवे के क्रम में ई मैग्मा कौनों ज्वालामुखी के द्वारा बाहर निकल सके ला (एकरा के लावा कहल जाला), या फिर अंदरूनी चट्टानी जमाव के रूप ले सके ला।

श्रेणी:जियोलॉजी
श्रेणी:इग्नियस चट्टानबिज्ञान
चुनाव

**चुनाव** चाहे **इलेक्शन** (election), आमतौर पर लोकतंत्र के तरीका हवे जेह में जनता (लोग) अपना प्रतिनिधि के चुने ले। जनरल रूप में ई कौनों ग्रुप भा समूह में निर्णय लेवे के तरीका के रूप में देखल जाला काहें से कि ई हमेशा सरकार भा शासन करे वाला प्रतिनिधि चुने के कामे आवे अइसन बात ना बा बलुक शिक्षा संस्थान से ले के अउरी कई किसिम के संस्था वगैरह में भी चुनाव होखे लें।

श्रेणी:राजनीति
श्रेणी:लोकतंत्र
क्वार्ट्ज

**स्फटिक** चाहे **क्वार्ट्ज** (, *क्वार्ट्ज*) एगो खनिज हवे जे सिलिकन आ ऑक्सीजन के परमाणु सब से बनल होला आ एकर रचना SiO4 के रूप में होले अउरी ई सिलिकन-आक्सीजन के संरचना टेट्राहेड्रल क्रिस्टल के रूप में होखे ला जहाँ हर आक्सीजन अणु दू गो टेट्राहेड्रल द्वारा साझा कइल गइल होखे ला। एह तरीका से एकर रासायनिक फार्मूला सिलिकन डाइऑक्साइड (SiO2) के रूप में होखे ला। क्वार्ट्ज एह धरती के ऊपरी परत, क्रस्ट, पर पावल जाए वाला खनिज सभ में दुसरा सभसे बहुतायत से मिले वाला खनिज हवे आ ई एह मामिला में फेल्सपर भर से पीछे बा।

## संदर्भ

श्रेणी:खनिज
मैफिक

**मैफिक** अइसन सिलिकेट खनिज, मैग्मा, लावा चाहे चट्टान सभ खातिर भूबिज्ञान में इस्तेमाल होखे वाला टर्म हवे जिनहन में मैग्नीशियम आ लोहा नियर भारी तत्व सभ भरपूर मात्रा में मौजूद होखें। अधिकतर मैफिक चट्टान सभ डार्क कलर के होखे लीं। बेसाल्ट मैफिक चट्टान के सबसे आम उदाहरण बाटे।

## संदर्भ

श्रेणी:खनिज
श्रेणी:चट्टान
श्रेणी:इग्नियस चट्टानबिज्ञान
रायोलाइट

**रायोलाइट** ज्वालामुखीय आग्नेय चट्टान हवे जे रासायनिक संरचना में फेल्सिक (सिलिका-प्रधान) होले। एकर रचना शीसानुमा (ग्लासी) से ले के अफैनाइटिक (जेह में बहुत महीन रवा होखें) चाहे पोर्फाइरिटिक (कुछ महीन आ कुछ बहुत बड़ रवा वाली) हो सके ला। ई मैग्मा के जमीन फोर के बाहर निकल के लावा के रूप में बहाव से बने ले एही कारन एह में रवा ना बने ले या फिर बने ले तब्बो बहुत बड़ ना होखे लें। रासायनिक कंपोजीशन के हिसाब से ई ग्रेनाइट नियर होले काहें कि ग्रेनाइट ठीक अइसने मैग्मा के जमीन के भीतरें जम जाए के कारन बने वाली (इंट्रूसिव चट्टान) हवे।

श्रेणी:चट्टान
फेल्सपार

**फेल्सपार** सभ अइसन खनिज हवें जे टेक्टोसिलिकेट खनिज सभ के श्रेणी में आवे लें आ ई पृथिवी के चट्टान सभ के निर्माण में इनहन बहुत महत्वपूर्ण भूमिका होला। पृथिवी के सभसे ऊपरी परत क्रस्ट के लगभग 41% हिस्सा (वजन अनुसार) एही किसिम के खनिज सभ से बनल बाटे। ई कवनो एगो खनिज ना हवे बलुक खनिजन के समूह हवे।

फेल्सपार के जमाव मैग्मा के ठंढा होखे से होला। ई जमाव अंदरूनी आ बाहरी दुनो किसिम के आग्नेय चट्टान सभ में नस (वेन्स) के रूप में होला।

श्रेणी:खनिज
फेल्सिक

भूबिज्ञान में, **फेल्सिक** () अइसन आग्नेय चट्टान सभ के कहल जाला जिनहन में क्वार्ट्ज आ फेल्सपार के मात्रा अपेक्षानुसार बेसी आ प्रमुख होखे। जबकि मैफिक चट्टान सभ में मैग्नीशियम आ लोहा (Fe) के मात्रा बेसी होखे ले। एही तरह से लावा आ मैग्मा के भी फेल्सिक-मैफ़िक में बाँटल जाला।

एह तरीका से फेल्सिक अइसन सिलिकेट खनिज, मैग्मा आ चट्टान सभ के कहल जाला जिनहन में हल्लुक तत्व सभ के बहुतायत होखे जइसे की सिलिकन, ऑक्सीजन, एल्मुनियम, सोडियम आ पोटैशियम। फेल्सिक मैग्मा आ लावा के विस्कासिटी मैफिक के तुलना में बेसी होला।

## संदर्भ

श्रेणी:चट्टान
श्रेणी:इग्नियस चट्टानबिज्ञान
लावा

**लावा** () जमीनभीतरी ताप से पघिलल चट्टानी पदार्थ होला जे कौनों दरार चाहे मुहाना से पृथिवी के ऊपरी परत क्रस्ट के फोर से बाहर निकलेला आ आमतौर पर एकर तापमान 700 से 1200&nbsp;°C होखे ला। एह गरम पदार्थ के बाद में ठंढा के जम जाए के बाद वाला रूप के भी कभीकभार *लावा* कहल जाला। चट्टान के पघिलाव पृथिवी आ औरियो कुछ ग्रह आ उपग्रह पर तजबीजल गइल बाटे। जबले ई पदार्थ जमीन के भीतर रहे ला एकरा के मैग्मा कहल जाला।

## संदर्भ

श्रेणी:इग्नियस चट्टानबिज्ञान
श्रेणी:ज्वालामुखी
अफैनाइट

**अफैनाइट** () एगो बिसेसन हवे जे अइसन आग्नेय चट्टान सभ खाती इस्तेमाल होला जिनहन में दानादार भा रवादार (क्रिस्टलीय) संरचना होखे ले बाकी ई दाना एतना महीन होखे लें कि आँख से देखलाई ना पड़े लें।

श्रेणी:इग्नियस चट्टानबिज्ञान
सेडीमेंटरी चट्टान

[240px|thumb|क्रास बेडिंग स्कोर के रचना के साथ [बलुआ पाथर।]]
**सेडीमेंटरी चट्टान** () चाहे **तलछटी चट्टान** (), चट्टान सभ के तीन गो प्रमुख प्रकार में से एगो प्रकार हवे। चट्टान के चूरा चाहे जीवीय पदार्थ सभ कौनों समुंद्र चाहे जलभंडार के तली में जमा होखें आ उनहन के बीच में लंबा समय के दौरान सिमेंटेशन (अउरी महीन पदार्थ आ के जोड़ दें) हो जाय तब जेवन चट्टान बने लीं उहे सेडीमेंटरी चट्टान होलीं। ई चट्टान परतदार भी हो सके लीं आ बिना परत के भी। चट्टानी चूरा आ जीवी पदार्थ सभ के सेडीमेंट कहल जाला आ ओकरे तली में जमाव होखे के प्रक्रिया के सेडीमेंटेशन कहल जाला। एह तलछटी पदार्थ के दब के (कण सभ के पासपास आ जाए) चट्टान के रूप लेवे के प्रक्रिया के लिथिफिकेशन (चट्टानीकरण) कहल जाला।

आम सेडीमेंटरी चट्टान सभ में बलुआ पाथर, चूना पाथर, शेल, मड रॉक वगैरह आवे लीं। झील के तली में जमाव से बने वाली चट्टान सभ के लैकस्ट्राइन चट्टान कहल जाला।

पृथिवी के क्रस्ट के महादीप हिस्सा सभ पर सेडीमेंटरी चट्टान सभ के आवरण मजिगर बिस्तार वाला बाटे (पृथिवी के वर्तमान जमीनी सतह के 73% पर), बाकी सेडीमेंटरी चट्टान सभ के बारे में ई अनुमान लगावल गइल बा कि ई पपड़ी के कुल आयतन के मात्र 8% बाड़ीं। सेडीमेंटरी चट्टान सभ क्रस्ट के ऊपर खाली एगो पातर लिबास होलीं जबकि क्रस्ट में मुख्य रूप से आग्नेय आ रूपांतरित चट्टान सभ होलीं। तलछटी चट्टान परत के रूप में जमा हो जालीं, एह से एगो संरचना बने ले जेकरा के बेडिंग कहल जाला। सेडीमेंटरी चट्टान सभ अक्सर बड़हन संरचना सभ में जमा होलीं जिनहन के तलछटी बेसिन कहल जाला। मंगल ग्रह पर भी सेडीमेंटरी चट्टान मिलल बा।

## नोट

## स्रोत ग्रंथ

* 
* 

श्रेणी:चट्टान
श्रेणी:चट्टानबिज्ञान
मेटामार्फिक चट्टान

**मेटामॉर्फिक चट्टान** चट्टान के तीन गो प्रमुख प्रकार में से एक हवे, अइसन चट्टान जे कौनों पहिले से मौजूद चट्टान के रूप/गुण वगैरह में बदलाव के कारन बनल होखें। एह बदलाव से पहिले वाली चट्टान के प्रोटोलिथ कहल जाला आ ताप आ दाब के चलते पुरनकी चट्टान में कई किसिम के भौतिक रासायनिक बदलाव होलें। बदलाव के ई प्रकृया मेटामॉर्फिज्म कहाला। प्रोटोलिथ आग्नेय, सेडीमेंटरी भा मेटामार्फिक चट्टान हो सके ला।

श्रेणी:चट्टान
श्रेणी:चट्टानबिज्ञान
मार्कंडेय काटजू

जस्टिस **मार्कंडेय काटजू** प्रेस काउंसिल ऑफ़ इंडिया के चेयरमैन रह चुकल बाड़ें आ एकरे पहिले ऊ भारत के सुप्रीम कोर्ट में जज रह चुकल बाड़ें। इलाहाबाद से वकालत सुरू करे वाल काट्जू इलाहाबाद हाइकोर्ट के एक्टिंग चीफ जस्टिस, मद्रास हाइकोर्ट के चीफ जस्टिस आ दिल्ली हाइकोर्ट के चीफ जस्टिस रहल चुकल बाड़ें। वर्तमान में जस्टिस काट्जू अमेरिका के कैलिफोर्निया में रहि रहल बाड़ें आ इंडियन रियुनिफिकेशन युनियन (आइआरए) के चेयरमैन बाड़ें जे एगो अइसन संस्था हवे जे भारत, पाकिस्तान आ बांग्लादेस के शांतिपूर्ण एकीकरण के बात पर जोर देले।

काटजू बिबिध राजनीतिक आ सामाजिक सरोकार के मुद्दा सभ पर बेबाक राय देवे खाती जानल जालें आ उनके कई बयान बिबादितो रहल बाड़ें।

## जिनगी
मार्कंडेय काटजू के जनम ब्रिटिश राज के समय के यूनाइटेड प्रोविंस (अब उत्तर प्रदेश) के लखनऊ में एगो काश्मीरी पंडित परिवार में भइल। इनके पिताजी शिव नाथ काट्जू इलाहाबाद हाइकोर्ट के जज रहलें आ इनके बाबा कैलाश नाथ काटजू अपना समय के प्रतिष्ठित वकील, इलाहाबाद हाइकोर्ट के चीफ जस्टिस आ स्वतंत्रता सेनानी रहलें जे बाद में मध्य प्रदेश के मुख्यमंत्री, पच्छिम बंगाल आ उड़ीसा के गवर्नर आ केंद्र सरकार में मंत्री रहलें। 

मार्कंडेय काटजू के इस्कूली पढ़ाई इलाहाबाद में भइल जेकरे बाद ऊ गाँव के जिनगी समझे खातिर दू बरिस ले एगो छोट गाँव में पढ़वलें। एकरे बाद वकालत के पढ़ाई शुरू कइलें। वकालत के पढ़ाई इलाहाबाद युनिवर्सिटी से कइलें आ 1970 में इलाहाबाद हाइकोर्ट में वकालत शुरू कइलें।

इनकर पत्नी रूपा हई आ इनके एगो बेटा आ बेटी बा लोग।

काट्जू के रुची के बिसय सभ के बिबिधता बहुत बा आ ऊ तमिल, संस्कृत, उर्दू, फिलासफी, बिज्ञान आ समाजशास्त्र नियर बिसय सभ में दखल रखे लें जबकि प्राथमिक रुची न्यायशास्त्र हवे।

## कैरियर
मार्कंडेय काटजू इलाहाबाद हाइकोर्ट में 1970 में वकालत सुरू कइलें आ 1970 से 1991 ले इनके वकालत के दौर रहल। इनके बिसेसज्ञता लेबर कानून, टैक्सेशन आ रिट पेटिशन रहल। ई इनकम टैक्स बिभाग के वकील के रूप में भी काम कइलें। 

1991 में ई इलाहाबाद हाइकोर्ट के जज लोग के बेंच में सामिल भ गइलें। 2004 में इनका के इलाहाबाद हाइकोर्ट के चीफ जस्टिस के कार्यभार (एक्टिंग) मिलल आ नवंबर 2004 में मद्रास हाइकोर्ट आ अक्टूबर 2005 में दिल्ली हाइकोर्ट के चीफ जस्टिस बनलें। एकरे बाद 2006 में ई सुप्रीम कोर्ट के जज बनलें जहाँ से 19 सितंबर 2011 के रिटायर भइलें आ भारतीय जूडीशियरी में इनके लगभग 40 बरिस के कार्यकाल रहल।

एकरे बाद काट्जू प्रेस काउंसिल ऑफ़ इंडिया के चेयरमैन बनलें आ एह पद पर तीन बरिस रहलें।

## लेखन

काट्जू के लिखल किताब सभ में कुछ प्रमुख बाड़ीं:

* *लॉ इन दि साइंटिफिक एरा* (*Law in the Scientific Era*)
* *इंटरप्रेटेशन ऑफ़ टैक्सिंग स्टेट्यूट्स* (*Interpretation of Taxing Statutes*)
* *मीमांसा रूल्स ऑफ़ इंटरप्रेटेशन* (*Mimansa Rules of Interpretation*)
* *डोमेस्टिक इंक्वायरी* (*Domestic Enquiry*)
* *जस्टिस विद उर्दू* (*Justice with Urdu*)
* *वाइटर इंडियन ज्यूडिशियरी* (*Whither Indian Judiciary*)

## संदर्भ

## बाहरी कड़ी

* Satyam Bruyat - जस्टिस काट्जू के निजी ब्लॉग
* सुप्रीम कोर्ट के वेबसाइट पर जीवनी

श्रेणी:जियत लोग
श्रेणी:1946 में जनम
श्रेणी:भारत के सुप्रीम कोर्ट के जस्टिस
श्रेणी:इलाहाबाद युनिवर्सिटी के एलुमिनाई
श्रेणी:इलाहाबाद के लोग
श्रेणी:भारतीय जज
श्रेणी:भारतीय लेखक
श्रेणी:भारतीय नास्तिक
लाल बहादुर शास्त्री

**लाल बहादुर शास्त्री** (2 अक्टूबर 1904 — 11 जनवरी 1966), भारत क दूसरका परधानमंत्री रहलन। उ 9 जून 1964 से 11 जनवरी 1966 ले अपना मरला तक लगभग अठारह महीना भारत क परधानमंत्री रहलन।

## संदर्भ

श्रेणी:1904 में जनम
श्रेणी:1966 में निधन
श्रेणी:भारत के परधानमंत्री
भारत के सुप्रीम कोर्ट

**भारत के सुप्रीम कोर्ट** भारत के सभसे ऊँच जूडिशियल कोर्ट हवे। ई भारतीय संबिधान के तहत सभसे ऊँच अपीलीय कोर्ट हवे आ एह कोर्ट के लगे जूडीशियल रिव्यू के पावर बाटे। भारत के चीफ जस्टिस आ उनके अलावा अउरी अधिकतम 33 जज से ई कोर्ट बनल बा आ करे लगे ब्यापक ओरोजिनल, अपीलीय आ एडवाइजरी अधिकार बाटे।

एकर अस्थापना 1 अक्टूबर 1937 के "फेडरल कोर्ट ऑफ़ इंडिया" के नाँव से भइल। वर्तमान में एकर भवन भारत के राजधानी नई दिल्ली में बाटे।

मुख्य रूप से इहाँ हाइकोर्ट सभ के फैसला के ऊपर बिचार खातिर अपील कइल जा सके ला काहें की ई सभसे ऊँच अपीलीय कोर्ट हवे। केंद्र सरकार आ राज्य, चाहे राज्य सरकारन के बीचा के बिबाद वगैरह के निर्णय एकर मूल अधिकार क्षेत्र हवे। सरकार (भारत के राष्ट्रपति) के ई बिबिध मुद्दा पर कानूनी सलाह देला। संबिधान में बतावल मूल अधिकार सभ के रक्षक इहे कोर्ट हवे। इहाँ के फ़ैसला बाकी सगरी भारतीय कोर्ट सभ पर बाध्यकारी रूप से लागू होला। संबिधान के आर्टिकल 142 के अनुसार ई राष्ट्रपति के ड्यूटी हवे कि सुप्रीम कोर्ट के डिक्री के लागू करवावें।

श्रेणी:भारत के सुप्रीम कोर्ट
श्रेणी:भारतीय न्यायपालिका
थलमंडल

**थलमंडल** चाहे **स्थलमंडल** पृथिवी आ पृथिवी नियर कुछ ग्रह-उपग्रह सभ पर सभसे ऊपरी ठोस चट्टानी परत होला। अंग्रेजी में एकरा के *लिथॉस्फियर* (lithosphere) कहल जाला जे यूनानी भाषा के *लिथोस* (λίθος) "चट्टानी" आ *स्फीयर* से बनल हवे।

पृथिवी के अंदरूनी बनावट के हिसाब से देखल जाय त थलमंडल में पृथिवी के सभसे ऊपरी परत क्रस्ट आ ऊपरी मैंटल के कुछ हिस्सा आवे ला। एकरे ठीक नीचे के परत के एस्थेनोस्फीयर कहल जाला जहाँ चट्टानी पदार्थ *डक्टाइल* होलें यानी उनहन में लंबा समय के दौरान बहाव नियर बेहवार तजबीजल जाला। पृथिवी के ई लिथोस्फीयर कठोर चट्टानी हवे बाकी लंबा समय में एह में *इलास्टिक* नियर लच्छन भी देखे के मिले ला। एकरे अलावा, ई थलमंडल कई बिसाल टुकड़ा सभ में बँटल बाटे जिनहन के *[[प्लेट टेक्टानिक|प्लेट]]* कहल जाला आ एह प्लेट सभ के घसकाव भा चाल के पढ़ाई *[[प्लेट टेक्टानिक|प्लेट टेक्टानिक्स]]* के नाँव से जानल जाला।

श्रेणी:भूआकृति बिज्ञान
श्रेणी:भूगोल
एस्थेनोस्फीयर

**एस्थेनोस्फीयर** पृथिवी के अंदरूनी हिस्सा में ऊपरी मैंटल के एगो भाग हवे जहाँ चट्टानी पदार्थ सभ बहुत विस्कासिटी वाला, मैकेनिकली कमजोर आ डक्टाइल होला। एकरे ठीक ऊपर के हिस्सा के थलमंडल के रूप में परिभाषित कइल जाला। ई मंडल पृथिवी के सतह से लगभग 80 से 200 किलोमीटर के गहिराई पर मौजूद बाटे। आमतौर पर एस्थेनोस्फियर ठोस रूप में बाटे बाकी एकर कुछ स्थानीय हिस्सा पघिलाव वाला भी हो सके लें (उदाहरण खातिर बीच-समुंद्री-रिज सभ के नीचे)।

श्रेणी:जियोलॉजी
पोर्फाइरिटिक

200px|thumb|ईस्टरलाइट
[200px|thumb|पोर्फाइरिटिक [रायोलाइट]]
**पोर्फाइरिटिक** () एगो बिसेसन हवे जे चट्टानबिज्ञान आ भूबिज्ञान (जियोलॉजी) में इस्तेमाल होला आ अइसन चट्टान सभ के बतावे ला जिनहन में कुछ रवा भा दाना महीन होखें आ बीच-बीच में महिनका दाना सभ से मजिगरे बड़हन दाना भा रवा होखें। मने की दू किसिम के दानादार संरचना साफ-साफ देखलाई पड़े। ई बिसेसण खास तौर पर अगिनचट्टान सभ खाती इस्तेमाल होखे ला।

## संदर्भ

श्रेणी:चट्टानबिज्ञान
श्रेणी:इग्नियस चट्टानबिज्ञान
डक्टाइलिटी (पृथ्वी बिज्ञान)

पृथिवी बिज्ञान में **डक्टाइलिटी** के अरथ होला चट्टान के अइसन गुण जेकरे चलते ओह में तनाव के दशा में बिना टूटफूट के रूप बदलाव हो सकत होखे। मने कि तनाव आ दबाव पड़े पर ऊ चट्टान प्लास्टिक नियर मुड़ के आपन रूप बदल ले आ बाद में दबाव-तनाव के हट जाए पर ओही बदलल रूप में रहि जाय। अइसन घटना भा गुण ऊपरी सतह पर सेडीमेंटरी चट्टान सभ में होला जिनहन के लिथिफिकेशन पूरा ना भइल होखे, हैलाइट सभ में कुछ हद तक हो सके ला आ पृथिवी के भीतर अधिका गहिराई पर जाए पर तापमान आ दबाव के अधिकता के चलते कौनों भी किसिम के चट्टान में हो सके ला। अधिक दबाव फ्रैक्चर आ रप्चर होखे से बचावे ला आ बेसी ताप तनाव-दबाव में मुड़े के घटना में मदद करे ला।

एस्थेनोस्फियर अइसन मंडल हवे जहाँ लगभग सगरी किसिम के चट्टान सभ में डक्टाइल बेहवार होला।

## संदर्भ

श्रेणी:जियोलॉजी
श्रेणी:भूआकृति बिज्ञान
मोहरोविसिक डिसकंटिन्यूइटी

**मोहरोविसिक डिसकंटिन्यूइटी** भा छोट रूप में **मोहो** पृथिवी के अंदरूनी हिस्सा में सभसे ऊपरी परत क्रस्ट आ ओकरे नीचे वाला परत मेंटल की बीचा के बाउंडरी हवे। एकर नाँव क्रोएशिया के बिग्यानी मोहरोविसिक के नाँव पर रखल गइल हवे जे सभसे पहिले 1909  में एकर बिबरन दिहलें। ई भूडोल के तरंग सभ के गति के बदलाव पर आधारित सीमा हवे। समुंद्री क्रस्ट आ महादीपी क्रस्ट दुनों के ई सीमा मैंटल से बिलग करे ले।

श्रेणी:जियोलॉजी
पृथिवी के क्रस्ट

**पृथिवी के क्रस्ट** पृथिवी के अंदरूनी हिस्सा के बर्गीकरण के अनुसार सभसे बाहरी आ पातर परत (लेयर) हवे। ई ठोस चट्टान सभ से बनल हवे, एकरे नीचे के परत के मैंटल कहल जाला आ बिचा में के बाउंडरी के मोहोरोविसिक डिसकंटिन्यूइटी भा मोहो कहल जाला। क्रस्ट आ ऊपरी मैंटल के कुछ हिस्सा जे एस्थेनोस्फीयर के ऊपर होखे, मिल के थलमंडल बनावे लें।

## संदर्भ

श्रेणी:जियोलॉजी
श्रेणी:भूआकृति बिज्ञान
देवरिया सदर रेलवे इस्टेशन

**देवरिया सदर रेलवे टीशन** उत्तर प्रदेश के देवरिया जिला के मुख्य रेलवे इस्टेशन हवे। ई गोरखपुर-मऊ-इलाहाबाद मेन लाइन आ दिल्ली-गोरखपुर-सीवान-हाजीपुर-कलकत्ता मेन लाइन के इस्टेशन हवे। मऊ आ हाजीपुर (पटना बिहार) के लाइन भटनी जंक्शन रेलवे इस्टेशन से अलग होखे लीं जे एह देवरिया इस्टेशन के पुरुब ओर पड़े ला।

श्रेणी:देवरिया जिला
श्रेणी:बनारस रेलवे डिवीजन
बेसाल्ट

**बेसाल्ट** चाहे **बॅसाल्ट** () एगो अगिनचट्टान हवे जे मैग्नीशियम आ लोहा के बहुलता वाला पघिलल लावा के धरती के सतह पर आ के जमे से बने ले। एह तरीका से ई मैफिक आ एक्स्ट्रूसिव आग्नेय चट्टान हवे। पृथिवी पर जेतना ज्वालामुखीय चट्टान बा ओकर लगभग 90% बेसाल्ट हवे मने कि ई सभसे आम ज्वालामुखीय चट्टान हवे। बेसाल्ट के लावा के विस्कासिटी कम होखे ले काहें कि एह में सिलिका के मात्रा कम होला, एही कारण ई लावा तेजी से बहे ला आ बहुधा बिसाल एरिया में फइल जाला।

मैफिक होखे, मने कि मैग्नीशियम आ लोहा के मजिगर मात्रा होखे के कारन ई चट्टान गहिरा रंग के होखे लीं। लोहा के कण सभ वाला खनिज के बहुतायत के कारन बेसाल्ट के क्षरण (वेदरिंग) तेजी से होखे ला काहें कि लोहा वाला तत्व के आक्सीकरण होखे ला। एकरे कारन ई चट्टान भूअर आ ललछाहूँ रंग के हो जालीं। धरती पर बाहर आ के लावा के जमे के कारन एह चट्टान सभ में रवा भा दाना ना मिले ला। अगर दानेदार संरचना भी होखे तबो बहुत महीन दाना पड़े लें जे नंगी आँख से देखलाई ना पड़े लें (अफैनाइटिक चट्टान)।

श्रेणी:चट्टान
इलाहाबाद-मऊ-गोरखपुर मेन लाइन

**इलाहाबाद-मऊ-गोरखपुर मेन लाइन** यात्रीगाड़ी आ मालगाड़ी सभ के रेलवे लाइन हवे जे भारतीय राज्य उत्तर प्रदेश में बाटे। एक एक माथ इलाहाबाद जंक्शन रेलवे इस्टेशन हवे आ दुसरा माथ पर गोरखपुर जंक्शन रेलवे स्टेशन बाटे। बीचा में कुल 51 गो रेलवे इस्टेशन बाड़े।

## ऑपरेशन
ई रेलवे लाइन भारतीय रेल के हवे आ उत्तर पूर्ब रेलवे आ उत्तर मध्य रेलवे द्वारा ऑपरेट कइल जाले।

श्रेणी:बनारस रेलवे डिवीजन
गजपुरना

**गजपुरना** चाहे **गदहपुरना** (; बैज्ञानिक नाँव: *Boerhavia diffusa*) एक किसिम के घास नियर पौधा हवे जे आयुर्वेद आ देसी खरबिरउआ में दवा-बीरो के काम आवे वाली जड़ी-बूटी के रूप में इस्तेमाल होखे ले। एकरे संस्कृत नाँव *पुनर्नवा* के मतलब हवे जे *दोबारा नया हो जाय* चाहे *दोबारा नया कइ देवे*। भारत में एह पौधा के दवाई के अलावे साग के रूप में इस्तेमाल होखेला।

## संदर्भ

## बाहरी कड़ी
* पुनर्नवा, वेबदुनिया पर, 
*Tropical Plant Database
*Boerhavia diffusa on ibiblio
* Contains a detailed monograph on *Boerhavia diffusa* (Punarnava) as well as a discussion of health benefits and usage in clinical practice. Available online at https://web.archive.org/web/20110616192944/http://www.toddcaldecott.com/index.php/herbs/learning-herbs/323-punarnava

श्रेणी:आयुर्वेद में इस्तेमाल होखे वाला पौधा
श्रेणी:जड़ीबूटी
डीएनए

**डिऑक्सीराइबोन्यूक्लिक एसिड** चाहे **डीएनए** (DNA) एगो अइसन मालीक्यूल हवे जे दू गो लड़ी सभ के एक दुसरे के अगल-बगल लापिटाइल संरचना वाला डबुल हेलिक्स होला जेह में जीवधारी (आ कुछ वाइरस) सभ के कामकाज, बृद्धि आ नाया संतान पैदा करे वगैरह के निर्देश संचित रहे ला। डीएनए आ आरएनए दुनों न्यूक्लिक एसिड हवें जे प्रोटीन आ लिपिड वगैरह के साथ मिल के मैक्रोमालीक्यूल के प्रकार हवें जे कि पृथिवी पर जीवधारी सभ के होखे खातिर (मने की जीवन खातिर) अनिवार्य चीज  मानल जालें। (कर्ण कुमार सिंह सुवा the mmbuc)

v

श्रेणी:जीव बिज्ञान
फोटोग्रामेट्री

**फोटोग्रामेट्री** चाहे **फोटोग्रामीट्री** () अइसन कला, बिज्ञान आ तकनीक हवे जेह में धरती के सतह के लिहल हवाई फोटो सभ से मदद से बिबिध किसिम के नापजोख कइल जाला, रिजल्ट के नक्शा वगैरह पर रिकार्ड कइल जाला आ भूगोलीय बिस्लेषण खातिर आँकड़ा उपलब्ध करावल जाला। आमतौर पर ई हवाई फोटो सभ के इस्तेमाल करे ला आ एह फोटो सभ में धरती के सतह के बिबिध चीज सभ से रिफ्लेक्ट होखे वाला प्रकाश (चाहे इलेक्ट्रोमैग्नेटिक रेडिएशन) के हवाई जहाज पर लागल कैमरा द्वारा सेंस आ रिकार्ड कइल जाला। सेन्स करे वाला माध्यम फोटोफिल्म भा डिजिटल सेंसर हो सके ला।

फोटोग्रामेट्री में कई तरह के मापन (नापजोख) संभव होला। उदाहरण खाती, दू गो फोटो सभ में कभर होखे वाला सेम एरिया के 3D नक्शा बनावल जा सके ला। ऊँचाई के कारण होखे वाला डिस्प्लेसमेंट (रेलीफ़ डिस्प्लेसमेंट) से कौनों सिंगल फोटो में भी बिल्डिंग वगैरह के ऊँचाई के गणना कइल जा सके ला।

ई रिमोट सेंसिंग के अभिन्न अंग हवे; हवाई फोटोग्राफी के माध्यम से रिकार्ड होखे वाला रिमोट सेंसिंग डेटा के बिस्लेषण आ बिबेचन में फोटोग्रामेट्री के जरूरत पड़े ला।

## इहो देखल जाय
* हवाई फोटोग्राफी
* रिमोट सेंसिंग
* नक्शा

## संदर्भ

श्रेणी:रिमोट सेंसिंग
श्रेणी:भूगोल
मीथेन

**मीथेन** चाहे **मेथेन** (; अमे. उच्चा.: मॆथेन) एगो रासायनिक कंपाउंड हवे जेकर रासायनिक फार्मूला **CH<sub>4</sub>** हवे (मने कि एह में कार्बन के एक ठो परमाणु आ हाइड्रोजन के चार ठे परमाणु होखे लें)। आम तापमान आ दाब पर ई पृथिवी पर गैस के रूप में मिले ले। ई ग्रुप-14 के हाइड्राइड हवे आ सभसे सिंपल अल्केन हवे। एकर पृथिवी पर मौजूद भरपूर मात्रा एकरे ईंधन (जलावन गैस) के रूप में इस्तेमाल खातिर उपयुक्त बनावे ले बाकी एकरा के वायुमंडल से अलगा के एकट्ठा कइल कठिन होखे के कारन एह तरीका से इस्तेमाल बहुत ना हो पावे ला।

मीथेन गैस धरती के सतह से नीचे के हिस्सा में आ समुंद्र के तली में पावल जाले जबकि धरती के सतह पर ई कई जीवीय प्रक्रिया द्वारा बने ले। एकर उत्पत्ती भूबिग्यानी आ जीवीय दुनो तरीका से होला। ई गोबर आ दलदली जगह में भी प्राकृतिक रूप से मिले ले। ई एगो ग्रीनहाउस गैस हवे आ एकर मात्रा वर्तमान में वायुमंडल में बढ़ रहल बाटे। एकर सभसे बेसी कंसंट्रेशन समुंद्री तली में पावल जाले।

## संदर्भ

श्रेणी:ग्रीनहाउस गैस
मीर तक़ी मीर

**मीर मुहम्मद तक़ी मीर** (फरवरी 1723 — 21 सितंबर 1810) मुगल जमाना के एगो शायर रहलें। उर्दू शायरी में इनकर अस्थान बहुत ऊँच मानल जाला आ इनके *ख़ुदा-ए-सुख़न* के उपाधि दिहल जाला जेकर मतलब हवे शायरी के भगवान। मीर के समय अठारहवीं सदी के मुगल भारत रहे। एह दौर में उर्दू भाषा आ शायरी के सुरुआती दौर रहे आ मीर के खुद के योगदान एह भाषा के साजे-सँवारे में काफी रहल। मीर दिल्ली घराना के सभसे प्रमुख शायर रहलें जिनके उर्दू के सभसे परसिद्ध कवी गालिबो, जे इनके बाद भइलें, महान स्वीकार कइलें। मीर के समय में दिल्ली पर अहमद शाह अब्दाली के हमला भइल रा दिल्ली तबाह हो गइल। एही के बाद अपना जीवन के अंतिम दौर में मीर लखनऊ चल गइलें आ उहाँ नब्बाब आसफुद्दौला के दरबार में रहलें।

## कुछ परसिद्ध शेर

## संदर्भ

## स्रोत ग्रंथ

* 

श्रेणी:उर्दू शायर
श्रेणी:दिल्ली के लोग
श्रेणी:भारतीय कवि
लोकटक झील

**लोकटक झील**, **लोकताक** भा **लोकतक झील** भारतीय राज्य मणिपुर में एगो प्राकृतिक झील बाटे। ई झील एह में पावल जाए वाला "फुम्दी" सभ खाती परसिद्ध हवे जे माटी, बनस्पति आ अउरी जीवीय पदार्थ सब से बनल दीप हवें जे एह झील में उतिराइल रहे लें। एह फुम्दी सभ में से सभसे बड़हन दीप के नेशनल पार्क के दर्जा दिहल गइल बा जेकर नाँव केयबुल लाम्जाओ नेशनल पार्क हवे आ एकर रकबा 40 वर्ग किलोमीटर बाटे।

## संदर्भ

श्रेणी:मणिपुर
श्रेणी:भारत के झील
पांगोंग त्सो

**पांगोंग त्सो** भारत के लद्दाख आ चीन के तिब्बत के सीमा पर, हिमालय के दुर्गम ऊँचाई वाला इलाका में एगो प्राकृतिक झील बाटे। एकर जादेतर हिस्सा तिब्बत में पड़े ला। ई एगो बंद बहाव वाला इलाका हवे जहाँ से कौनों समुंद्र ले पानी ना जाला बलुक आसपास के इलाका के पानी आ के एही झील में इकट्टा होला। एही से एकरे पूरबी हिस्सा में पानी साफ पानी हवे जबकि पच्छिमी हिस्सा के पानी नमकीन हवे। पुराना समय में एह झील से एगो धारा निकल के श्योक नदी में मिले बाकी अब ऊ बंद हो के सूख गइल बा।

झील के बेसिन एरिया लगभग पूरा तरीका से ठंढा रेगिस्तान हवे।

## संदर्भ

श्रेणी:भारत के झील
श्रेणी:लद्दाख
वेम्बनाड झील

**वेम्बनाड झील** चाहे **वेम्बनाड कयाल** भारतीय राज्य केरल में एगो प्राकृतिक झील बाटे। ई भारत आ केरल के सभसे लमहर झील हवे। एह झील के रकबा 2114 वर्ग किलोमीटर बाटे आ ई भारत के सभसे बड़हन रामसर साइट हवे।

## संदर्भ

श्रेणी:भारत के झील
श्रेणी:केरल के भूगोल
ग्रीनहाउस गैस

**ग्रीनहाउस गैस** अइसन गैस सभ हईं जे पृथिवी से होखे वाला रेडियेशन के सोख लेलीं, मुख्य रूप से थर्मल इंफ्रारेड बैंड के रेडियेशन के, आ इनहन के वायुमंडल में बढ़त के चलते **[[ग्रीनहाउस प्रभाव]]** पैदा होला जे बैस्विक तापन के कारन बने ला।
त्सो मोरिरी

**त्सो मोरिरी** चाहे **सो मोरिरी** भारत के लद्दाख में एगो झील बाटे। एकरे नाँव के शाब्दिक अरथ "पहाड़ी झील" हवे। ई चांग्तांग पठार के हिस्सा हवे आ रामसर साइट के दर्जा मिलल बाटे। झील  के ऊँचाई पर बाटे आ भारत आ लद्दाख के सभसे ऊँच एतना बड़हन झील हवे। वर्तमान में ई बंद बहाव वाली झील हवे जेकर पानी कहीं बहरें ना निकसे ला आ एही से एकर पानी कुछ-कुछ नमकीन बाटे।

## संदर्भ

श्रेणी:भारत के झील
श्रेणी:लद्दाख
वुलर झील

**वुलर झील** भारत के जम्मू काश्मीर में एगो साफ पानी के झील बा। ई बांदीपोर जिला में स्थित बाटे आ एशिया के बड़हन मीठ पानी के झील सभ में से एक हवे। एकर रकबा सीजन अनुसार घटत-बढ़त रहे ला आ 60 से 260 वर्ग किलोमीटर के बीच रहे ला। झील में झेलम नदी के पानी आवे ला आ इहे नदी से बाहर निकले ला। झील के उत्पत्ती टेक्टानिक प्रक्रिया से भइल हवे। हवा बहे पर एह में लहर उठे ला। एकर पुराना नाँव महापद्मसर हवे।

झील पर्यटन के एगो प्रमुख जगह हवे आ एकरा के पर्यावरण के हिसाब से महत्वपूर्ण होखे के कारन रामसर साइट के दर्जा दिहल गइल बाटे।

झील में कई किसिम के मछरी पावल जालीं आ बिबिध प्रकार के चिरई देखल जा सके लीं। वुलर झील के मुहाना पर तुलबुल परियोजना बाटे।

## संदर्भ

श्रेणी:भारत के झील
श्रेणी:जम्मू काश्मीर के भूगोल
मानसबल झील

**मानसबल झील** भारत के जम्मू काश्मीर में साफ पानी के एगो झील बाटे। ई गांदरबल जिला में पड़े ले आ राजधानी श्रीनगर से लगभग 30 किलोमीटर के दूरी पर बाटे। झील के सतही रकबा लगभग 1 वर्ग मील (2.8 वर्ग किलोमीटर) बाटे आ गहिराई 43 फीट (13 मीटर) बा।

झील के पानी के आगम आसपास के छोट नाला आ बरफ के पघिलाव हवे जबकि एकर निकास झेलम नदी में होला। झील के किनारे-किनारे कमल के फूल फुलालें आ एह झील के प्रमुख आकर्षण हवें। एकरे अलावा चिरई निहारे खाती ई झील बहुत नीक जगह हवे जहाँ कई किसिम के पनिहा चिरई देखल जा सके लीं। एकरे तीरे झरोखा नाँव के मुगल बाग बा जे नूरजहाँ के बनवावल हवे।

झील के नाँव के बारे में मानल जाला कि ई तिब्बत वाली मानसरोवर झील के नाँव पर रखल गइल हवे।

## संदर्भ

श्रेणी:भारत के झील
श्रेणी:जम्मू काश्मीर के भूगोल
रामसर कन्वेंशन

**रामसर कन्वेंशन ऑन वेटलैंड्स ऑफ़ इंटरनेशनल इम्पोर्टेंस इस्पेशियली एज वाटरफाउल हैबिटाट** () चाहे छोट रूप में **रामसर कन्वेंशन** (), रामसर सम्मेलन में भइल एगो अंतर्राष्ट्रीय समझौता हवे जेकरे तहत दुनिया भर के नमभूमि (वेटलैंड) सभ के संरक्षण के कोसिस करे खाती बिभिन्न देसन में आपसी सहमती बनल। ई सम्मेलन ईरान के रामसर शहर में 1971 में भइल रहे।

हर तीन साल पर, कांट्रैक्ट करे वाला पक्ष सभ के प्रतिनिधि लोग कॉन्फ्रेंस ऑफ़ पार्टीज (COP) के रूप में मिले ला, ई सम्मेलन के नीति निर्माता अंग हवे जे सम्मेलन के काम के मैनेजमेंट आ सुधार खातिर निर्णय (साइट सभ के नाँव, संकल्प आ सिफारिश) अपनावे ला जवना तरीका से पार्टी सभ एकरे उद्देश्य सभ के लागू करे में सक्षम होखे लीं। 2022 में चीन के वुहान आ स्विट्जरलैंड के जिनेवा में सीओपी14 के आयोजन भइल।

ई समझौता 2 फरवरी के साइन भइल रहल आ एही कारन 2 फरवरी के अंतर्राष्ट्रीय नमभूमी दिवस मनावल जाला। भारत अपना आजादी के 75 वाँ बरिस में कुल 75 गो वेटलैंड सभ के रामसर साइट के रूप में नामित क के एगो महत्वपूर्ण उपलब्धी हासिल कइले बाटे।

## इंटरनेशनल सहजोग
2016 तक ले 18 गो ट्रांस-बाउंड्री रामसर साइट बाड़ी सऽ, आ 15 गो रामसर क्षेत्रीय पहल बाड़ी सऽ जेह में भूमध्यसागरीय, एशिया, अफिरका, आ दक्खिन अमेरिका के इलाका सभ के सामिल कइल गइल बा।

रामसर कन्वेंशन छह गो संगठनन के साथे मिलजुल के काम करेला जेकरा के अंतर्राष्ट्रीय संगठन साझेदार (आईओपी) के नाम से जानल जाला। ई सभ हवें:

* बर्डलाइफ इंटरनेशनल
* प्रकृति संरक्षण खातिर अंतर्राष्ट्रीय संघ (IUCN)
* अंतर्राष्ट्रीय जल प्रबंधन संस्थान (आईडब्ल्यूएमआई)
* वेटलैंड्स इंटरनेशनल
* डब्ल्यूडब्ल्यूएफ इंटरनेशनल
* वाइल्डफाउल & वेटलैंड्स ट्रस्ट (WWT)

ई संगठन बिसेसज्ञता वाली तकनीकी सलाह दे के, फील्ड स्टडीज के लागू करे में मदद करे, आ आर्थिक सहायता दे के एह कन्वेंशन के काम के सपोर्ट करे लें। आईओपी दल सभ के कन्वेंशन के सगरी बइठकन में पर्यवेक्षक का रूप में आ वैज्ञानिक आ तकनीकी समीक्षा पैनल के पूरा सदस्य का रूप में भी नियमित रूप से भाग लेला।

## इहो देखल जाय
* वल्ड वेटलैंड्स डे - हर साल एही कन्वेंशन के उपलक्ष में मनावल जाला।
* क्योटो प्रोटोकाल
* मोंट्रियल प्रोटोकाल

## संदर्भ

## बाहरी कड़ी

* 
* World Wetlands Day

श्रेणी:पर्यावरण
श्रेणी:अंतर्राष्ट्रीय संधि आ समझौता
गोधना

**गोधना** चाहे **गोधना कूटल** एगो हिंदू तिहुआर हवे जे दिपावली के अगिला दिने, मने कि कातिक सुदी एक्कम के मनावल जाला। एह दिन गोबर से गोधना-गोधनी के आकृति बना के पूजा होखे ले। संस्कृत में एकरा के **गोवर्धन पूजा** चाहे **अन्नकूट** भी कहल जाला। कुछ जगह ई दिपावली से एक दिन आंतर पार मनावल जाला आ दिपावली आ गोधना के बिचा वाला दिन के परुआ कहल जाला।

एह तिहुआर के साथे कृष्ण द्वारा गोवर्धन परबत उठा के इंद्र के कोप से लोगन के रच्छा करे के कथा जुड़ल हवे।

## इहो देखल जाय
* दिपावली
* भइया दुइज

## संदर्भ

श्रेणी:हिंदू तिहुआर
श्रेणी:कातिक महीना के तिहुआर
प्रॉक्सिमा सेंटॉरी

**प्रॉक्सिमा सेंटॉरी** () एगो कम द्रब्यमान वाला छोटहन तारा बाटे जे हमनी के सुरुज से करीबन  के दूरी पर, दक्खिनी नछत्र-मंडल सेंटॉरस में स्थित बाटे। ई सुरुज से सभसे नगीचे मौजूद तारा बाटे। एकर खोज 1915 में रॉबर्ट इंन्स द्वारा कइल गइल। एकर अपीयरेंट मैग्नीट्यूड 11.13 बा आ ई एतना कम चमकीला हवे कि बिना कौनों दुरबीन के खाली आँख ना देखलाई पड़े ला।

## संदर्भ

श्रेणी:खगोलिकी
श्रेणी:तारा
थ्री गॉर्जिज डैम

**थ्री गॉर्जिज डैम** () चीन देस के हूबेई प्रांत में यांगत्जी नदी पर बनल एगो बिसाल बान्ह बाटे। ई पनबिजली बान्ह हवे आ 2,335 मीटर लंबाई आ 181 मीटर के ऊँचाई के साथ ई दुनियाँ के सभसे बिसाल बान्ह बाटे। 2012 से 2016 ले ई सभसे बेसी बिजली पैदा करे वाला बान्ह रहल, जबकि बाद में इताइपू बान्ह एकरा के पाछे छोड़ के नाया बिस्व रेकार्ड बना दिहलस।

## संदर्भ

श्रेणी:चीन के भूगोल
इताइपू बान्ह

**इताइपू बान्ह** (Itaipu Dam) दक्खिन अमेरिका के पराना नदी पर एगो पनबिजली बान्ह बाटे। ई ब्राजील आ पराग्वे के सीमा पर बा आ दुनों देसन के आपसदारी में बनल हवे आ चलावल जाला। अर्जेंटाइना एकरे निर्माण पर बिरोध कइले रहे बाकी बाद में समझौता भ गइल।
ई बान्ह दुनिया के सभसे बेसी बिजली पैदा करे वाला बान्ह बा एकरा पहिले चीन के थ्री गार्जिज डैम सभसे बेसी बिजली पैदा करे जेके ई 2016 में पाछे छोड़ दिहलस।

श्रेणी:दक्खिन अमेरिका के भूगोल
टिहरी बान्ह

**टिहरी बान्ह** () भारत के उत्तराखंड राज्य में एगो बान्ह बाटे। ई भागीरथी नदी (आ भिलंगना नदी के संगम) पर बनल बंधा हवे जे सिंचनी, पिए के पानी के सप्लाई आ बिजली उत्पादन खाती बनल बान्ह हवे। ई भारत के सभसे ऊँच बान्ह हवे आ दुनिया के कुछ सभसे ऊँच बान्हन में से एक बा।

## इहो देखल जाय
* भागीरथी

## संदर्भ

श्रेणी:उत्तराखंड के भूगोल
भइया दुइज

**भइया दुइज**, **भैया दूज**, चाहे **यम द्वितीया** हिंदू लोग द्वारा मनावल जाये वाला एगो तिहुआर हवे जे कातिक के अँजोरिया के दुइज तिथी के मनावल जाला। ई दिपावली के दू दिन बाद पड़े ला। एह दिन बहिन लोग अपना भाई के टीका लगावे ला आ ई भाई-बहिन के तिहुआर हवे। यम आ यमुना के कथा प्रचलित हवे जेकरे कारन ई तिहुआर मनावल जाला आ एही से एकर एक ठो नाँव यम द्वितीया हवे।

## इहो देखल जाय
* रक्षाबंधन
* दिपावली
* गोवर्धन पूजा

## संदर्भ

श्रेणी:हिंदू तिथि अनुसार पड़े वाला तिहुआर
श्रेणी:हिंदू तिहुआर
श्रेणी:कातिक महीना के तिहुआर
टिक टॉक

**टिक टॉक** () एगो आइओएस (iOS) आ एंड्राइड आधारित सोशल मीडिया एप बा जे छोटहन बीडियो बनावे आ साझा करे खातिर बाटे। एकरा जरिये लिप-सिंक, कॉमेडी आ टैलेंट बीडियो बना के शेयर कइल जा सके ला। एकरा के पहिली बेर 2017 में बाइटडांस (ByteDance) कंपनी द्वारा चीन से बाहर के बजार खातिर लांच कइल गइल। इहे कंपनी एकरे पहिले सितंबर 2016 में चीनी बजार खातिर **डोयिन** (Douyin) लांच कइले रहल। दुनों में कौनों अंतर नइखे बालुक ई खाली भर अलगा-अलगा सर्वर पर चले ले जवना से कि चीन सरकार के सेंसर से बच सके। ई एप 3 से 15 सेकेंड के बीडियो बना के इंटरनेट पर अपलोड करे ला। आ 3 से 60 सेकेंड के लूपिंग (बेर-बेर दोहराव के साथे चले वाला) बीडियो भी साझा कइ सके ला। ई एप्लिकेशन एशिया, यूनाइटेड स्टेट्स आ दुनिया के अउरी देसन में बहुत पापुलर बा। टिकटॉक चीन में नइखे उपलब्ध जबकि एकर सर्वर ओह देसन में बाड़ें जहाँ ई चले ला।

## संदर्भ

श्रेणी:सोशल मीडिया
भाखड़ा बान्ह

**भाखड़ा बान्ह** भारत के हिमाचल प्रदेश राज्य में सतलुज नदी पर बनल एगो बान्ह हवे। ई भाखड़ा-नांगल प्रोजेक्ट के हिस्सा हवे आ एकरे कंक्रीट के संरचना के पाछे गोबिंदसागर रिजर्वायर बाटे। ई हिमाचल के नांगल शहर से करीबन 20 किलोमीटर दूर एगो पातर गॉर्ज में बनावल गइल बा जहाँ एकरा बने से पहिले भाखड़ा गाँव रहे।

पानी के छमता के हिसाब से ई इंदिरा सागर आ नागार्जुन सागर के बाद भारत के तिसरा सभसे बड़ रिजर्वायर वाला बान्ह हवे।
नीलगाय

**नीलगाय** चाहे **निलगाइ** या फिर **घोड़रोज** (बैज्ञानिक नाँव: *Boselaphus tragocamelus*) एगो बड़हन आकार के जंगली जानवर हवे जे एक किसिम के एशियाई मिरिग (एंटीलोप) हवे। ई भारतीय उपमहादीप के मूल निवासी हवे आ दूर पूरबी आ एकदम दक्खिनी भारत के छोड़ के लगभग पूरा भारत भर में पावल जाला। इनहना में नर आ मादा के रूपरंग आ साइज में अंतर होला। नर के वजन लगभग 109–288 किलोग्राम आ मादा के वजन 100–213 किलोग्राम होला आ नर के ऊँचाई अगिला कंधा किहाँ  होला। ई शाकाहरी जानवर हवे आ घास खा के रहे ला, खेत में खड़ा फसल के भी कई बेर बहुत नोकसान चहुँपावेला।
ब्लूटूथ

**ब्लूटूथ** वायरलेस टेक्नालजी के एगो स्टैंडर्ड हवे जेकरा जरिये कुछ मीटर के छोटहन दूरी पर मौजूद मोबाइल चाहे स्थाई यंत्र सभ के बीचा में आपस में डेटा के ट्रांसफर हो सकेला; ई डेटा के आवाजाही खातिर रेडियो-वेव के इस्तेमाल करे ला आ पर्सनल एरिया नेटवर्क (PAN) बनावे के कामे आ सके ला।

## संदर्भ


श्रेणी:मोबाइल कंप्यूटर
वायरलेस

**वायरलेस** दू अलग अलग जगह पर मौजूद यंत्र सभ के बीचा में बिना बिजली के तार के इस्तेमाल के सूचना, डेटा भा पावर के आवाजाही संभव करे वाली टेक्नालजी हवे। एही कारन एकरा के **बेतार** भी कहल जाला। एह टेक्नालजी में सभसे आम प्रकार रेडियो-वेव सभ के इस्तेमाल बाटे आ सुरुआत में रेडियो खाती एह शब्द के इस्तेमाल होखे; बाद में ब्राडबैंड आ ब्लूटूथ नियर चीज के आ गइले से अब रेडियो खातिर एकर इस्तेमाल बंद हो गइल बा। एकर रेंज कुछ मीटर से ले के करोड़न किलोमीटर ले हो सके ला; उदाहरण खाती ब्लूटूथ में रेंज कुछ मीटर के होला जबकि सुदूर अंतरिक्ष में भेजल यान सभ से कम्युनिकेशन करे में ई रेंज बहुते ढेर होखे ला।
शाओमी

**शाओमी** चीन के एगो इलेक्ट्रानिक कंपनी बाटे जेकर अस्थापना 2010 में भइल। एकर संस्थापक लेइ जुन बाड़ें आ एकर हेडक्वार्टर बीजिंग में बा। शाओमी कंपनी स्मार्टफोन, लैपटॉप, मोबाइल एप, इयरफोन, बैग, ट्रिमर, टीवी आ अउरी कई किसिम के चीज बनावे ले। 2019 के फार्च्यून ग्लोबल 500 लिस्ट में शामिल होखे वाली ई सभसे नाया बनल कंपनी बा आ एह लिस्ट में एकर रैंक 468वाँ बाटे।

शाओमी आपन पहिला स्मार्टफोन 2011 के अगस्त में लांच कइलस।

## संदर्भ

श्रेणी:मोबाइल फोन
श्रेणी:इलेक्ट्रॉनिक्स कंपनी
टैबलेट कंप्यूटर

thumb|टैबलेट कंप्यूटर
**टैबलेट कंप्यूटर** () जेकरा के छोट नाँव **टैबलेट** चाहे **टैब** से जानल जाला, एक किसिम के मोबाइल डिवाइस हवे। एह में टचस्क्रीन, सर्किट, रिचार्ज होखे वाली बैटरी वगैरह सगरी चीज एकही चापट चरकोना प्लेट के रूप में होला आ अलगा से कीबोर्ड आ माउस नियर इनपुट डिवाइस ना होलें। आज्काल्ह के ज्यादेतर टैबलेट स्मार्टफोन नियर बाड़ें बस ई साइज में उनहन से बड़ होलें। आमतौर प इनहन क स्क्रीन (कोनाकानी नापे पर)  चाहे एकरा ले बड़ होला। कुछ टैबलेटन में सेलफोन नेटवर्क पकड़े के सुबिधा न होखे बलुक खाली भर वाई-फाई से कनेक्ट होखे लें।

टचस्क्रीन डिस्प्ले के अँगुरी चाहे डिजिटल पेन (स्टायलस) से कइल गइल इशारा (जेस्चर) से चलावल जाला। इन्हना में बड़ कंप्यूटरन नियर माउस, टचपैड चाहे कीबोर्ड के जरूरत ना पड़े ला। पोर्टेबल कंप्यूटर के वर्गीकरण एहू बात पर निर्भर करे ला कि ओकरा में असली फिजिकल कीबोर्ड बा कि ना, आ बा त कइसन देखलाई परे ला। टैबलेट के दू किसिम — *स्लेट* आ *बुकलेट* — में फिजिकल कीबोर्ड ना होला। इनहन में टेक्स्ट लिखे चाहे दूसर कौनों इनपुट देवे खातिर टचस्क्रीन पर लउके वाला वर्चुअल कीबोर्ड के इस्तेमाल कइल जाला। अब काहें से कि टैबलेट में असली कीबोर्ड ना होला, एही कमी पूरा करे खातिर ज़्यादातर टैबलेट ब्लूटूथ या यूएसबी से अलग फिजिकल कीबोर्ड जोड़ सकेला। जवन 2-इन-1 पीसी होखेला, ओकरा में कीबोर्ड साथे रहेला, आ ऊ साधारण टैबलेट से अलग गिनल जाला। 2-इन-1 लैपटॉप सभ में स्क्रीन के अलगिया के टैबलेट नियर इस्तेमाल के सुबिधा होले। फोन आ टैबलेट के बीचा के चीज के **फैबलेट** के नाँव से जानल जाला।

टैबलेट नियर रूप वाला चीज के आइडिया 20वीं सदी के बीच में सोचल गइल रहे। मशहूर डायरेक्टर स्टैनली कुबिर्क के साइंस–फिक्शन फिलिम *2001: अ स्पेस ओडिसी* (1968) में काल्पनिक टैबलेट जइसन डिवाइस देखावल गइल रहे। बाकी असल प्रोटोटाइप आ डेवलपमेंट 20वीं सदी के आखिरी दू दशक में तेज भइल। 2010 में एप्पल इंक. अपना आइपैड रिलीज कइलस। ई पहिला टैबलेट रहे जवन बड़ पैमाना पर बजार में आके बहुत पॉपुलर भइल। ओकर बाद टैबलेटन के इस्तमाल तेजी से बढ़ल। जल्दिए ई पर्सनल, एजुकेशन आ ऑफिस काम खातिर बड़ प्रोडक्ट कैटेगरी बन गइल। टैबलेट पीसी के आम इस्तेमाल में प्रेज़ेंटेशन देखल, वीडियो–कॉन्फ्रेंसिंग, ई–बुक पढ़ल, मूवी देखल, फोटो शेयर कइल आ अउरी बहुत काम शामिल बा। 2021 तक के डेटा, जवन स्टैटिस्टा देले बा, ओकर हिसाब से दुनिया भर में लगभग 1.28 अरब टैबलेट यूज़र रहलें। मैन्युफैक्चरर मार्केट शेयर में एप्पल इंक. सबसे आगे रहल, ओकर बाद सैमसंग आ लेनोवो के नंबर आवेला।

## संदर्भ

श्रेणी:कंप्यूटर
श्रेणी:मोबाइल फोन
गति

भौतिकी मे **गति**, समय जोर कोनो बस्तु के स्थान मे परीवरतन के कहल जाला। गनित मे गति के दुरत्व, वेग, परवेग के भेस मे लउकावल जाला। कोनो बस्तू के गति के निरिक्षण होकरा जोरे एगो परसंग परनाली लगाइके कइल जाला।

जदि कोनो परसंग परनाली ले देखला प बस्तू के स्थान मे परिवरतन नइखे होखत हेकर माने हई हऽ की ऊ बस्तु **असथिर** बा। बिना परसंग परनाली के गति के बिबरन ना दिहल जा सकेला। एहिसे ब्राम्हण के सभे बस्तु के गतिमान मानल जा सकेला।

कोनो चीझा के स्थान, चाहे अस्तिथी मे बदलाव के गति कहल जा सकेला। उदाहरन बदे, केहू तरंग चाहे कवाँटम कन के गति बदे बतिया सकेला। गति के नापे वला मुख्य मात्रा वेगमान हटे। बस्तु के वेगमान होकर भार आउर वेग संगे अधिकावेला। अइसन बेबसथा जेहमे बहरा से कोनो बर ना लागेला, होकर वेगमान समय संगे ना बदलेला, एहिसे कोनो बस्तु के गति बिना ओहपऽ बर लगवले नइखे बदलल जा सकत।

## गति के नियम

भौतिकी मे, भारी बस्तुअन के गति के बरनन दुगो गति के नियम से होखेला। ब्रह्मांड के सभ बड़हन बस्तुअन के गति के बरनन क्लासिकल मैकेनिक्स के परयोग के होखेला आ छोटहन कन सभे के क्वांटम मैकेनिक्स के परयोग के होखेला। गति के तीनिगो नियम न्यूटन दिहले बाड़न।

### चिरायत बरबिद्या
चिरायत बरबिद्या के परयोग बड़हन कनन के गति बतावे ला कईल जाला। आपन दायरा मे की एकदम सटिक परिनाम देवेला। चिरायत बरबिद्या न्यूटन के गति के नियम प निरभर रहेला। ई नियम सभ कोनो चीझ के गति आ ओहपे लागत बर के संबंध देखावेलऽ सन। एखिनी के पहिला हाली आइजक न्युटन जी आपन किताब प्रिंसिपिया नेचुरालिस प्रिंसिपिया मेथेमेटीका मे लिखले रहनी जेवन 5 जुलाई 1684 के छपल रहे।

### सपेक्ष बरबिद्या
आधुनिक गतीबिज्ञान जेवन की विद्युत्चुम्बकत्व दिया सोध कई के बिकसित भइल बा, ओहमें कुलि वेगन के अँजोरिया के गतिवेग संगे भागा लगाई के देखावल जाला। हेकरे के बिशेस सापेक्षता कहल जाला।

### क्वांटम मैकेनिक्स
क्वांटम मैकेनिक्स कर छोटहन कन सभ के गति के बुझे जाने बदे परयोग होला। हेकर परयोग अती तरलता खानी जरूरी आ अबुझ चीजन के बूझे बदे कईल जाला।

## मनुस के ना बूझावे वला गातियन के सूची
ब्रह्माण्ड के आउर सभ बस्तुअन खानी हरदम गति मे रहेला बाकिर एह सभ के अलावे कुछु अइसनो अइसनो गति होला जेकरा देखल ना जा सके चाहे देखल कठिन होखेला।

### ब्रह्माण्ड
काल-अवकाश के छितरे के कारन ई हऽ की ब्रह्मांड के हर चीझ एगो रबर बैंड खानी छितरऽता। ई गति अस्पष्ट बा आ भौतिक नईखे।

### गैलेक्सी
बहुते बैज्ञानिक ई मानेलन कि आकाशगंगा ब्रह्माण्ड में घुरऽता जेकर गति 600 km प्रति सेकेंड हवे।

### सूरूज आ गरहा
सूरूज आकाशगंगा जोरे घुरऽता आ सूरूज के चहुदिसी मय गरहा सभ घुरेलऽसन।

### धरती
धरती आपन अक्ष प घुरेले, दिन आ रात हेकरा परमानित करेला। धरती सूरजो के चारो देने घूरेले आ एक बरिस मे आपन एक घुमरि पुरावेले।

### महादेस
प्लेट टेक्टॉनिक्स के सिधांत कहेला की महादीप सभ धरती के सतह प गति मे बाड़ऽसन।

### भितारिया देह
मनुस के जियरा निरंतर काज करत रहेला।

## अँजोर

अंजोरा 299,792,458 m/s के गति से चलेला, निर्यात मे एहसे तेज कूछुवो ना चले। हेकर संगे अँजोरिया के गति परसंग परनाली प निरभर ना करे।

## गति के परकार
* सरल आवर्त गति: पेंडुलम के गति।

## संदर्भ

श्रेणी:भौतिकी
परसंग परनाली

भौतिकी मेे, **परसंग परनाली** स्थानांक बेबस्था होखेला जेकरा मे कोनो बसतू के स्थान, गति कुलि नापल जा सकेला।
कोआर्डिनेट सिस्टम

ज्यामिति मेे, **स्थानांक बेबस्था** एगो अईसन बेबस्था हऽ जेहने कोनो बिंदु के स्थान एगो चाहे एगो ले बेसी अंकन के परयोग कई के बतावल जाला।

श्रेणी:कोआर्डिनेट सिस्टम
ज्यॉमेट्री

**ज्यामिति** गणित के एगो साखा हटे जेकरा मे अकृती आ होकर आकारन के पढ़ाई होला। अलग अलग सभ्यता मे ज्यामिति लंबाई, क्षेत्रफल आ आयतन जाने ला स्वतंत्र रूप से जन्मल।
धरनी

**धरनी** एगो जन्तर हऽ जे बिद्यूत उर्जा के बिद्युत क्षेत्र मे धरेला। ई एगो अईसन बेकाज बिद्यूतिय समान हऽ जेकरा मे दुगो छोर होखेला।

धरनी के परभाव के धरनीआई कहल जाला
बिद्युत क्षेत्र

**बिद्युत क्षेत्र** एगो बिद्यूतभार के छेंकेला आउर दोसर बिद्यूतभारन प बर लगावेला। अंतरराष्ट्रीय मात्रक पद्दती मे हेकार एकाई भोल्ट परति मीटर होला।

## परिभासा
क्लासिकल मैकेनिक्स

**क्लासिकल मैकेनिक्स** () आँखि ले देखे जा सके वाला बस्तू के गति के बरनन करेला।


श्रेणी:भौतिकी के उपशाखा
वेगमान

चिरायत बरबिद्या मे **वेगमान** भार अउरी वेग के गुना होखेला। ई एगो सदिक राशी हऽ।

जदि बस्तु के भार  बा आउर होकर वेग  बा त होकर वेगमान
:\mathbf{p} = m \mathbf{v}, होई।

न्यूटन के दोसरका नियम कहेला की कोनो बस्तू के वेगमान मे परिवरतन के दर ओहपे लगावल सउसे बर के बरोबर होखेला।
इलेक्ट्रिक चार्ज

**बिद्यूतभार** पदार्थ के भउतिक लच्छन होखेला जेकरा चलते होकरा प बिद्यूतचुंबकीय क्षेत्र मे होकरा प बर लागेला। बिद्यूतभार दु परकार के होखेला: घन आ रीन। एक्के लेखा बिद्यूतभार एक दोसरा के धकेलेला बाकिर अलग अलग बिद्यूतभार एक दोसरा के घिचेला। अईसन चिक्ष जेकरा मे बिद्यूतभार ना होखेला होकरा उदासीन कहल जाला।

बिद्यूतभार सनरच्छित लच्छन हऽ माने कोनो अलग तंत्र के बिद्यूतभार ना बदलेला। सबएटॉमिक पार्टिकल लगे बिद्यूतभार होखेला। सादा पदार्थ मे, रीन बिद्यूतभार इलेक्ट्रोन]] लगे होखेला आ घन बिद्यूतभार प्रोटॉन लगे होखॆला। जदि पदार्थ लगे इलेक्ट्रोन प्रोटॉन ले बेसी होला तऽ होकर बिद्यूतभार रीन होला आ जदि प्रोटॉन बेसी होला तऽ घन होला आ बारोबर होखला प उदासीन कहाला।आवेश के क्वांटाइज कइल जाला: ई अलग-अलग छोट इकाई सभ के पूर्णांक गुणनफल में आवे ला जेकरा के प्राथमिक आवेश, e कहल जाला, लगभग 1.602×10−19 C जवन सभसे छोट आवेश हवे जे स्वतंत्र रूप से मौजूद हो सके ला।

श्रेणी:भौतिकी
पदार्थ

**पदार्थ** अईसन जीनिस के कहल जाला जेकरा लगे भार अउरी आयतन होखेला। हर बस्तू जेकरा छुवल जा सकेला, ऊ परमाणु के बनल होला जे सबएटॉमिक पार्टिकल के बनल होला।

श्रेणी:भौतिकी